《李小湖先生视学期满，乞假省墓，诗以送之二首 其一》
清代·夏炜如

药笼参苓已尽收，尚虞葑菲弃遐陬。劲风谡谡汉元礼，仙骨遐遐唐邺侯。

气节文章千古业，家门邦国万端忧。星轺六载巡江海，卧辙何因得暂留。

作者简介：字永曦，咸丰四年甲寅恩贡。少孤力学，尤擅词章，为李养一高足弟子。光绪三年，重游泮水。年七十九卒。著有軥录斋集。邑志传文苑。